Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 11. 12. 2012

Návrh na prevod majetku z Mestskej časti  - Nové  Mesto
na EKO podnik VPS

Predkladá:							Materiál obsahuje:
Ing. Ľudovít Kollárik						1. Návrh uznesenia
prednosta MÚ							2. Dôvodovú správu
								3. Základný materiál

Spracovateľ:							Stanovisko právnej skupiny:
Ing. Miriam Kamhiyehová	- nie je potreba právneho
poverená vedením odd. ŽPaÚP	 posúdenia 

Na rokovanie prizvať:
- spracovateľa

December 2012
Návrh uznesenia

Miestne zastupiteľstvo

schváľuje  

prevod majetku  - 10 ks košov dvojičiek na triedený zber (2 ks zberných nádob na jednom stojane pre plasty a zmiešaný odpad) a 3 ks košov, upravených špeciálne na cigaretové ohorky s oddelenou funkčnou časťou v tvare cigarety na cigaretové ohorky z mestskej časti Bratislava – Nové Mesto na EKO podnik VPS, Halašova 20, Bratislava

a./ s pripomienkami

b./ bez pripomienok

DÔVODOVÁ  SPRÁVA

	Materiál je predkladaný v súlade s čl. 8 ods. 3 „Zásad hospodárenia s majetkom hlavného mesta SR Bratislavy zvereným do správy mestskej časti Bratislava – Nové Mesto a majetkom vlastným“. Predmetom prevodu sú 
•	10 ks dvojičiek (2 ks zberných nádob na jednom stojane) na zmesový komunálny odpad a plasty v hodnote 3 060.- Eur vrátane DPH;

•	3 ks košov upravených špeciálne na cigaretové ohorky s oddelenou funkčnou časťou v tvare cigarety Kuchajde v hodnote 540.- Eur vrátane DPH.

Predmetné koše boli zakúpené a umiestnené v areáli Kuchajda v tomto roku, pričom náklady boli hradené z časti z Nadácie Pontis: 2 300.- Eur a z vlastných zdrojov vo výške  1300.- Eur.

Návrh na prevod majetku z Mestskej časti Bratislava – Nové Mesto 
na EKO - podnik VPS

Majetok, ktorý je predmetom prevodu, pozostáva z:

•	10 ks dvojičiek (2 ks zberných nádob na jednom stojane) na zmesový komunálny odpad a plasty v hodnote 3 060.- Eur vrátane DPH;

•	3 ks košov upravených špeciálne na cigaretové ohorky s oddelenou funkčnou časťou v tvare cigarety Kuchajde v hodnote 540.- Eur vrátane DPH.

Predmetné koše a ich osadenie boli obstarané v rámci projektu „Separujeme na Kuchajde“, pričom grant poskytla Nadácia Pontis, Nadačný fond TESCO pre zdravšie mestá v Nadácii Pontis.
Mestská časť Bratislava – Nové Mesto má na verejnoprospešné služby zriadený EKO podnik VPS, ktorý okrem iného vykonáva i obsluhu všetkých zberných nádob, umiestnených na verejných priestranstvách.
	Z uvedených dôvodov navrhujeme previesť majetok mestskej časti Bratislava – Nové mesto na EKO podnik VPS.